**EMLÉKEZTETŐ**

**a VDSZ elnöksége 2018. június 27-én, Budapesten, a VDSZ székházában megtartott üléséről**

Székely Tamás köszönti Győri Gabriellát, a VDSZ Ifjúsági tagozatának új vezetőjét. Kéri, hogy pár mondatban mutatkozzon be.

Győri Gabriella köszönti az Elnökség tagjait. Elmondta, hogy május óta ő az Ifjúsági tagozat vezetője. Jelenleg az EGIS-ben dolgozik, vegyészmérnökként. Igyekszik többféle képzésen részt venni (MASZSZ, Ceytun), és ezekről tájékoztatást adni.

Ferenci Imréné: Napirend előtt kért lehetőséget felszólalni. Úgy tapasztalta, hogy a szemesi üdülőben vannak hiányosságok. A Richter szakszervezet egy bizonyos összeget szeretne felajánlani, hogy az üdülőt otthonosabbá alakítsák. Tagdíjkiegészítésként 200.000 forint támogatást nyújtanak az üdülő fejlesztésére. Kéri az Elnökség tagjait, hogy kövessék példájukat, és ajánljanak fel bizonyos összeget az üdülő fejlesztésére.

**Jelen vannak:** jelenléti ív szerint.

Székely Tamás megnyitja az elnökségi ülést. Megállapítja, hogy a jelenléti ív alapján az Elnökség határozatképes.

**Jegyzőkönyv hitelesítők: Tóth Éva (PKDSZ), Sas László**

A jegyzőkönyv vezetését dr. Horváth-Lénárt Szilvia végzi.

Az Elnökség üléséről hanganyag készül, vitás kérdések esetén a hanganyag a jegyzőkönyvvezetőnél vagy a Titkárságon elérhető.

Székely Tamás felsorolja a napirendi pontokat. Javasolja, hogy a 4. ponttal kezdjék az ülést. Az Elnökség a napirendet egyhangúlag elfogadta.

**Az Elnökségi ülés napirendi pontjai:**

1. **Tájékoztató a VDSZ 2018. évi költségvetésének időarányos teljesítéséről. Előadó: Székely Tamás.**
2. **Tájékoztató a VDSZ tagszervezeteinek tagdíjfizetéséről. Előadó: Székely Tamás.**
3. **Tájékoztató a VDSZ 2018. évi fejlesztéseiről, beruházásairól, az ingatlanokkal kapcsolatos ügyekről. Előadó: Kiss Béla.**
4. **Javaslat a székház, Balatonszemes és Balatonvilágosi ingatlanokon való napelemek elhelyezésére. Előadó: Kiss Béla.**
5. **Különfélék.**

**1. Javaslat a székház, Balatonszemes és Balatonvilágosi ingatlanokon való napelemek elhelyezésére.**

Székely Tamás átadja a szót az Enregosys képviselőjének. Az Enregosys 15 éve bérel irodát a VDSZ székházban. Úgy véli, hogy a döntéshozatal érdekében a témáról és a technológiáról jó, ha az Elnökség tagjai tájékoztatót hallanak.

Prohászka Rajmund, az Energosys Zrt. műszaki tanácsadója, a napelemes projekt vezetője. Elmondta, hogy cégük több mint 10 éve működik, energetikával és épületszabályozással foglalkoznak. Több pályázaton vettek, illetve vesznek részt, és 8 éve foglalkoznak napelemekkel. Társasházi napelemekkel is foglalkoznak.

Részletes tájékoztatót adott az Elnökségnek a napelemek működési elveiről.

Elmondta, hogy a legjobb eredmény április és október között érhető el. A VDSZ székháznak nagyobb az árnyékos része, ezért kevesebb napelemet tudnak elhelyezni.

167 darab, AEG monokristályos gyártmányú napelemet fognak felszerelni, hogy 50 kW teljesítményt le lehessen venni. Optimalizáló egységet is fel fognak szerelni. Figyelemmel lehet kísérni, hogy mennyi energiát termelnek a napelemek. 53.000 kW teljesítményt lehet évente levenni, nyerni. A villanyszámla 63%-át meg lehet spórolni.

A balatonvilágosi üdülő fogyasztása igen kevés. Nagyobb teljesítményű napelemeket tesznek fel az autó villamostöltők felszerelése miatt. A tetőn egy sorban lesz feltéve, de bővíthető. 3025 kW/h a leadott teljesítmény, várhatóan. Az üdülő fogyasztását fedezi.

Balatonszemesen kicsivel több a fogyasztás. Lesz azonban egy szauna is, és ennek a fogyasztását is figyelembe vették. 10.45 kW-os teljesítményű erőmű rendszert tesznek fel.

Felvázolta az energiamegtakarítások összegét ingatlanonként.

29 millió forint hitelt kellene felvenni. A megtérülési idő kb. 7 év.

*Kérdések, hozzászólások:*

- Ungvári Levente: a székház teveinél nem látott tűzvédelmi kapcsolást és túlfeszültségvédelmet. Ez be van tervezve vagy ez plusz költség lesz?

- Prohászka Rajmund: Ebben a költségben minden benne van, engedélyeztetés, tervezés, minden.

- Ungvári Levente: Ki a gyártó? A karbantartás költségei benne vannak-e a költségvetésben?

- Prohászka Rajmund: A termék egy AEG érdekeltségű, de Távol-Keleten gyártott termék. Évente egyszer javasolnak ellenőrzést, karbantartást. Ennek költségei szintén benne van a költségvetésben. A szerződést az ELMŰ-vel a VDSZ köti, de az Energosys jár el.

- Gasztonyi Balázs: Milyen mértékben növeli az ingatlan értékét a beruházás? Hogyan fog alakulni a biztosítás összege?

- Székely Tamás: Ezt az ingatlanszakértő fogja megmondani. A biztosítás összértéke nőni fog, de a megtakarítás is.

- Tósoki Géza: A székház teljes anyagköltsége mennyi?

- Varga Gyula: A tető terhelhetősége miatt statikai vélemény kell-e?

- Székely Tamás: Megnézették. Megfelelő a tető napelem terhelhetősége.

- Patakvölgyi Árpád: Megtakarítás kérdése

- Sas László

- Margittai Péter

- Székely Tamás: A végleges összköltség, ár azért lett ennyi, mert 3 ingatlanra szerelnek fel napelemet.

Székely Tamás: Ledács Kiss Miklós felkért egy másik szakértőt is, hogy szakmailag meghallgathassanak egy másik véleményt is. Szakmailag, energetikailag értékeli az előadó az előbbi prezentációt.

Sándor Csaba: elmondta, hogy a Nemzeti Közműveknél dolgozik. Energetikai mérnök 10 éves tapasztalattal. Véleménye szerint elég jó anyagot tettek le a kollégák. Értékelte a székházra felkerülő napelemek típusát, a mérési helyet, az elszámolást és a garanciális feltételeket. A vidéki telepítések kapcsán felmerült benne a kérdés, hogy az ingatlanokat körülvevő fák mennyi árnyékot vetnek.

*Kérdések, hozzászólások:*

- Patakvölgyi Árpád:

- Székely Tamás: Meghallgatva a szakértői véleményeket, azt javasolja, hogy az Elnökség utalja át a napelem kérdését a Vagyonbizottság hatáskörébe, azt a kérdést, hogy ez a kivitelezés megvalósulhat-e vagy sem.

Véleménye szerint a megtérülés miatt érdemes ezeket a napelemeket felszerelni. A székház energiafelhasználása hektikus. Sok hősugárzót használnak a bérlők ősszel és tavasszal, ami miatt megnő az áramfogyasztás. Balatonszemesen a szauna egy plusz szolgáltatást jelentene, ami vonzóbbá teszi az üdülőt. Ha az Erzsébet programra hosszabb ideig rá lesz szorulva a VDSZ, akkor a komfortot emelni kell. Légkondicionálók beszerelésére lesz szükség.

- Van-e optimális határidő a döntésre?

- Székely Tamás: egy banknak van konkrét ajánlata. A többi bank elzárkózik a szakszervezeteknek adandó kölcsöntől. 4% alatti a kamat most. Az energiamegtakarításból ez finanszírozható. A banknak 30 napos ajánlata van. A maximális futamidő 8 év. Be fognak még kérni ajánlatokat. Át kell utalni a kérdést a Vagyonbizottságnak.

- Tósoki Géza: Korábban már felmerült a székház értékesítésének kérdése. Szerinte a napelem kérdését is hagyni kéne. Nem fogja emelni a székház értékét. Óvatosságra int a beruházással kapcsolatban.

- Varga Gyula: nem lehet összehasonlítani egy 30 milliós tételt a székház jóval nagyobb értékével.

- Székely Tamás: Megfinanszírozható a napelem ára a megtakarításból. Két lehetőség van: vagy hagyják a beruházást, és fizetnek a villamosenergia után továbbra is, mint eddig, vagy a megtakarításból finanszírozzák a napelemet. Van arra esély, hogy növekedni fog a villamosenergia ára.

- Ungvári Levente

Székely Tamás: A Vagyonbizottság meg fogja vizsgálni a napelem beruházás kérdését, és utána visszautalja az Elnökség elé. Ezt a javaslatot írásban fogja minden elnökségi tag megkapni. Ezután fog maga az Elnökség dönteni.

**2.** **Tájékoztató a VDSZ 2018. évi költségvetésének időarányos teljesítéséről. Előadó: Székely Tamás.**

**3. Tájékoztató a VDSZ tagszervezeteinek tagdíjfizetéséről. Előadó: Székely Tamás.**

Székely Tamás javasolja, hogy a két témakört kezeljék egyben, ugyanis a kettő úgyis összefügg.

**A)** Tagdíj bevételek: Miután megvizsgálta a VDSZ költségvetését a PEB, látható a PEB jelentésben is a tagdíjak helyzete. Az időközi pénzügyi teljesítés jó a tervezetthez képest. Tartható a tagdíjbevétel. Azok az eredmények, amik a bérfejlesztésben láthatóak, látszanak a tagdíj bevételben is. Az Erzsébet program kapcsán elmondható, hogy a 30 milliós szerződés az MNÜA-val teljesítésre került. További 2 évre vonatkozóan biztosítani kell az üdültetést az Erzsébet program keretében. Balatonvilágoson is elindult az üdültetés. Miskolctapolcán zajlik az átadás-átvétel a korábbi üzemeltetővel. Köszöni Ledács-Kiss Miklós és Patakvölgyi Árpád közbenjárását a gázzal kapcsolatos problémák megoldásába.

**B)** A kiadások kapcsán Székely Tamás elmondta, hogy a nemzetközi tagdíjfizetés tekintetében a magas euróárfolyam miatt inkább kivárnak a kifizetéssel. Az Ágazati Párbeszéd Bizottsággal az elszámolás megtörtént, 3 millió forintot átutaltak.

A 2 tetőberuházás lezárult, a PEB megvizsgálta. Balatonszemesen a teraszt is felújították. Egyéb kényelmi szempontú munkák is megvalósultak.

A tagdíj kapcsán elmondta, hogy ha van rá igény, még lehet róla vitát folytatni.

*Kérdések, hozzászólások:*

- Tósoki Géza: a kisértékű és a nagyértékű tárgyi eszközök megbontására kérdezett rá.

- Székely Tamás: energiatakarékos televíziókat vásároltak az üdülőbe, illetve mosogatógépeket.

- Eördöghné Pataki Irén: Bérleményfelmondás. Külföldi kiküldetések kapcsán előzetes tájékoztatást kér. Balatonvilágos kapcsán a terasz fejlesztésére javaslatot tett.

- Jekő József

- Szabóné Lakatos Erzsébet

**Határozati javaslat:**

**Az Elnökség elfogadja-e a tájékoztatót a VDSZ 2018. évi költségvetésének időarányos teljesítéséről és a VDSZ tagszervezeteinek tagdíjfizetéséről?**

**Az Elnökség a tájékoztatót egyhangúlag elfogadta.**

**4. Tájékoztató a VDSZ 2018. évi fejlesztéseiről, beruházásairól, az ingatlanokkal kapcsolatos ügyekről. Előadó: Kiss Béla.**

Kiss Béla elmondta, hogy az Elnökség döntésének megfelelően megkötötték a vállalkozói szerződést a tetőrekonstrukcióra (Balatonszemesen, székházban).

- Januártól márciusig folyt a felújítás a székházban. Költsége 14 millió 364 ezer Forint volt. Többletráfordítás nem volt, tehát a végleges összköltség is ennyi volt. Történt károkozás, de ezt helyrehozták.

- Balatonszemesen március 14-től május 30-ig tartott a felújítás. Május 28-án volt az átadás-átvétel. Pótmunkák voltak. A költségterv szerint a beruházás 31 millió Forintba került, a végleges költség 33 millióra rúgott. (nagy terasz átépítése, lombfogó rácsok felszerelése, lábazat impregnálása).

- Balatonföldváron 3+1+1 évre, azaz 2023. október 31-ig lett üzemeltetésre kiadva az üdülő. A kötelezettség a felújításra (évente) az ütemezés szerint kerül megvalósításra.

- Balatonvilágoson a Telenorra a szerződés a beépítéstől fog élni, évi 750 ezer Forint összegért. A fenti napozóterasz utca felőli oldalán lesz az állomás. Kiépítették a külön villamosenergia mérőt. A napozóágyakat pótolni kell. Mindkét szomszéd épületét felvásárolták.

- Miskolctapolcán zajlik a közművek átírása. Minél hamarabb értékesíteni kellene.

*Kérdések, hozzászólások:*

Nem volt.

**5. Különfélék**

A) Székely Tamás elmondta, hogy az adótörvények változnak, kemény megszorítási csomag várható. Főleg a béren kívüli juttatások terén. Jövedelemnek minősítik a béren kívüli juttatásokat. Levonják utánuk az adót és a járulékokat, például az üzemi étkezéseknél is. Az önkéntes magánnyugdíjpénztári hozamoknak azt a részét is megadóztatják, amelyek időszakosan adómentesen felvehetők voltak. Az 55 év feletti munkavállalók foglalkoztatása esetében a munkáltatók 50% szociális adókedvezményt biztosítottak. Ezt megszüntetik. És ez kiterjed a 25 év alattiak foglalkoztatására is. A pályakezdőket támogatják. Ha a munkáltatók visszafoglalkoztatják a nyugdíjasokat, az olcsóbb lesz, mintha az 55 év felettieket foglalkoztatnák.

Jelenleg 2 szinten folynak a viták: a VKF keretében a konföderációk szintjén és ágazati szinten.

Kérdezi az elnökség tagjait, hogy tekintve, hogy 21-én elfogadják a törvényeket (költségvetést, adótörvényt), milyen lépésben tudnának gondolkodni.

Fel tudnának szólalni az egyes médiacsatornákon: Atv, Hírtv, Klub rádió

Egyedül a SZÉP-kártya jelenlegi rendszere marad, a keret megszűnik. A kisértékű egyszer adható juttatás is jövedelemnek fog számítani, adózni kell utána.

A munkáltatókkal folytatott beszélgetések során úgy tűnt, hogy a Kormány eltökélt a kérdésben.

*Kérdések, hozzászólások:*

- Patakvölgyi Árpád

- Szabóné Lakatos Erzsébet

Székely Tamás kérdezi, hogy elmehetnek-e a demonstráció irányába ebben a kérdésben?

B) Lezárult a gyerektábor. A későbbiekben értékelni kell a rendezvényt.

C) Az Egészségnap szeptember 1-én lesz. Kezd összeállni a program. Lesz ingyenes dodgem is.

D) Radics Gábor levelezése kapcsán Székely Tamás elmondta, hogy ő már nem tudja megkülönböztetni a hivatalos levelet az ún. gerilla levelektől. Gábor elfogadta a szervezet kizárásának tényét. Az Alapszabály módosítva lett, bejegyzés alatt van. Felkéri a szakágat, hogy jelöljék meg képviselőjüket az Elnökségbe.

Kérdések, hozzászólások:

- Tósoki Géza: szerinte nem jogszerű, hogy nincs itt Radics Gábor, mert az Alapszabály módosítása még nem lett bejegyezve.

- Székely Tamás: Tordai Csaba szakértő szerint az elfogadástól lehet az új szabályt alkalmazni.

E) Székely Tamás összegzésként elmondta, hogy a Vagyonbizottság összeül. A szeptemberi elnökségi ülés Kazincbarcikán lesz. A 2 vezető tisztségviselő egymást váltva tölti szabadságát. Az adótörvények kapcsán igyekszik nyomást gyakorolni ágazati és konföderációs szinten is. Egy infografikát fognak készíteni, hogy megfelelően tájékoztathassák a munkavállalókat.

Az emlékeztetőt összeállította: dr. Horváth-Lénárt Szilvia

Hitelesítők:

|  |  |
| --- | --- |
| ---------------------------------------------------- | ---------------------------------------------------- |
| **Tóth Éva** | **Sas László** |
|  |  |

|  |  |  |  |
| --- | --- | --- | --- |
| **Javaslat** | **Ellene** | **Tartózkodott** | **Elfogadás** |
| **Az Elnökség elfogadja-e a tájékoztatót a VDSZ 2018. évi költségvetésének időarányos teljesítéséről és a VDSZ tagszervezeteinek tagdíjfizetéséről?** |  |  | **egyhangúlag** |
|  |  |  |  |
|  |  |  |  |
|  |  |  |  |
|  |  |  |  |